WEES JOU EIE MUSE − Rosita Oberholster – Romanzalesersblog
WEES JOU EIE MUSE − Rosita Oberholster	03/10/2016	Wat lees jy op die oomblik?
Hoe het jy begin skryf? Ek wou nog altyd skryf. My ouers, en die eerste twee onderwyseresse wat ek gehad het, het 'n onsterflike liefde vir boeke by my gekweek. Eendag het ek iets soortgelyks aan 'n Romanza gelees, en begin wonder of dit dan regtig so moeilik is om te skryf. Ek het letterlik, onmiddellik my rekenaar nadergetrek en begin. En so is Sy Fosforvrou gebore. Dit was die heel eerste maal dat ek my hand aan papier gewaag het om te skryf, en dit is ook die eerste keer aanvaar vir publikasie. Dit is iets waarop ek baie trots is, en ewig dankbaar voor is. Ek weet nie of ek sou aanhou skryf het as my eerste manuskrip afgekeur sou word nie. Ek glo nie.
Het jy romanses gelees voor jy dit self begin skryf het? O, ja. Hordes. My ma het aan 'n boekklub behoort en ek het 'n fees gehad. Ek lees romanses al vandat ek elf jaar oud is. Ena Murray, Paula en Wille Martin het later soos familie gevoel.
Wat wens jy, jy het geweet toe jy begin skryf het? Ek wens ek het vroeër geweet dat niemand vir my manuskrip gaan lag nie. Dat wanneer jy 'n manuskrip vir 'n uitgewer stuur die antwoord bloot ja of nee gaan wees. (Eintlik is dit logies, nè?) Ek het soveel kosbare tyd verlore laat gaan omdat ek nie die guts gehad het om dit vir LAPA Uitgewers te stuur nie. Ek dink dit het meer as 'n jaar in my laai gelê voor ek dit gepos het.
Troue in 'n Towerbos is jou derde Romanza. Het die moeilikheidsgraad van skryf toe- of afgeneem? Dit is beslis moeiliker. Mens groei in die proses, en jy probeer heeltyd jouself verbeter. Dit is geen geringe taak nie.
Troue in 'n towerbos is nou beskikbaar. Koop by LAPA: http://www.lapa.co.za Wat is daar vir jou in die pyplyn?
Posted in: Gesels met skrywers, romanses, romantiese fiksie, Romanza, Skrywers, Uncategorized | Tagged: Romanza, Skrywers	Post navigation
Ingeboek vir leesgenotTroue in 'n towerbos – Rosita Oberholster 4 thoughts on "WEES JOU EIE MUSE − Rosita Oberholster"	Toortsie says:
26/11/2016 at 4:53 pm	Reply	Wat 'n inspirasie! Hartlik geluk!
03/10/2016 at 9:21 am	Reply	Rosita, mooi storieboeknaam wat jy het! Cliffordene, ek verstom my aan hoeveel moeite julle hiermee doen. Die bypassende prentjies ingesluit. Jy/julle is oulik, hoor!
03/10/2016 at 10:03 am	Reply	Baie dankie Kristel. Dit is 'n baie lekker plig. Rosita says:
03/10/2016 at 3:53 pm	Reply	Baie dankie, Kristel. Ja, ek sou natuurlik iets soos Anna verkies het, aangesien ek ten minste veertien keer my naam moet herhaal en drie keer spel voor mense dit onthou! Cliffondene doen ongelooflik baie moeite, dit is tog te lekker om al die Romanza-beweging op sosiale media te sien.